CELEX: 32019D0604
Language: sl
Date: 2019-04-11 00:00:00
Title: Izvedbeni sklep Komisije (EU) 2019/604 z dne 11. aprila 2019 o spremembi prilog I in III k Sklepu 2010/472/EU glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznama tretjih držav ali njihovih delov, iz katerih je dovoljen vnos semena, jajčnih celic in zarodkov ovc in koz v Unijo (notificirano pod dokumentarno številko C(2019) 2838) (Besedilo velja za EGP.)

12.4.2019   
               
               
                  SL
               
               
                  Uradni list Evropske unije
               
               
                  L 103/47
               
            
         IZVEDBENI SKLEP KOMISIJE (EU) 2019/604
         z dne 11. aprila 2019
         o spremembi prilog I in III k Sklepu 2010/472/EU glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznama tretjih držav ali njihovih delov, iz katerih je dovoljen vnos semena, jajčnih celic in zarodkov ovc in koz v Unijo
         
            
               (notificirano pod dokumentarno številko C(2019) 2838)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti člena 17(2)(b), člena 17(3), prve alinee člena 18(1) ter uvodnega stavka in točke (b) člena 19 Direktive,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji (v nadaljnjem besedilu: PEU). Evropski svet je 22. marca 2019 sprejel Sklep (EU) 2019/476 (2) o podaljšanju obdobja na podlagi člena 50(3) PEU v dogovoru z Združenim kraljestvom. V skladu z navedenim sklepom se v primeru, da spodnji dom parlamenta najpozneje do 29. marca 2019 ne odobri Sporazuma o izstopu, obdobje iz člena 50(3) PEU podaljša do 12. aprila 2019. Ker Sporazum o izstopu ni bil odobren do 29. marca 2019, se pravo Unije od 13. aprila 2019 (v nadaljnjem besedilu: datum izstopa) za Združeno kraljestvo in v njem ne bo več uporabljalo.
                  
               
                     (2)
                  
                  
                     Sklep Komisije 2010/472/EU (3) v Prilogi I določa seznam tretjih držav ali njihovih delov, iz katerih države članice dovolijo uvoz pošiljk semena ovc in koz, v Prilogi III pa seznam tretjih držav ali njihovih delov, iz katerih države članice dovolijo uvoz pošiljk jajčnih celic in zarodkov ovc in koz.
                  
               
                     (3)
                  
                  
                     Združeno kraljestvo Velika Britanija in Severna Irska je zagotovilo potrebna jamstva, da bo skupaj z nekaterimi svojimi kronskimi odvisnimi ozemlji izpolnjevalo pogoje iz Sklepa 2010/472/EU za vnos pošiljk semena, jajčnih celic in zarodkov ovc in koz v Unijo od datuma izstopa, in sicer tako, da bo še naprej spoštovalo zakonodajo Unije za začetno obdobje najmanj devet mesecev.
                  
               
                     (4)
                  
                  
                     Ob upoštevanju teh posebnih jamstev, ki jih je zagotovilo Združeno kraljestvo Velika Britanija in Severna Irska, ter za preprečitev motenj v trgovini po datumu izstopa bi bilo zato treba Združeno kraljestvo Velika Britanija in Severna Irska ter nekatera njegova kronska odvisna ozemlja vključiti na seznama tretjih držav ali njihovih delov iz prilog I in III k Sklepu 2010/472/EU, iz katerih je dovoljen vnos pošiljk semena, jajčnih celic in zarodkov ovc in koz v Unijo.
                  
               
                     (5)
                  
                  
                     Prilogi I in III k Sklepu 2010/472/EU bi bilo zato treba ustrezno spremeniti.
                  
               
                     (6)
                  
                  
                     Ta sklep bi se moral uporabljati od 13. aprila 2019, razen če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Prilogi I in III k Sklepu 2010/472/EU se spremenita v skladu s Prilogo k temu sklepu.
         
         
            Člen 2
            Ta sklep se uporablja od 13. aprila 2019.
            Vendar se ne uporablja, če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
         
         
            Člen 3
            Ta sklep je naslovljen na države članice.
         
         
            V Bruslju, 11. aprila 2019
            
               
                  Za Komisijo
               
               Jyrki KATAINEN
               
                  Podpredsednik
               
            
         
         
            (1)  UL L 268, 14.9.1992, str. 54.
         
            (2)  Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80 I, 22.3.2019, str. 1).
         
            (3)  Sklep Komisije 2010/472/EU z dne 26. avgusta 2010 o uvozu semena, jajčnih celic in zarodkov ovc in koz v Unijo (UL L 228, 31.8.2010, str. 74).
      
      
         
            PRILOGA
            Prilogi I in III k Sklepu 2010/472/EU se spremenita:
            
                        (1)
                     
                     
                        tabela v Prilogi I k Sklepu 2010/472/EU se spremeni:
                        
                                    (a)
                                 
                                 
                                    za vnosom za Čile se vstavita naslednji vrstici:
                                    
                                                „GB
                                             
                                             
                                                Združeno kraljestvo Velika Britanija in Severna Irska
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“;
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    za vnosom za Islandijo se vstavi naslednja vrstica:
                                    
                                                „JE
                                             
                                             
                                                Jersey“;
                                             
                                             
                                                 
                                             
                                             
                                                 
                                             
                                          
                              
                  
                        (2)
                     
                     
                        tabela v Prilogi III k Sklepu 2010/472/EU se spremeni:
                        
                                    (a)
                                 
                                 
                                    za vnosom za Čile se vstavita naslednji vrstici:
                                    
                                                „GB
                                             
                                             
                                                Združeno kraljestvo Velika Britanija in Severna Irska
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“;
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    za vnosom za Islandijo se vstavi naslednja vrstica:
                                    
                                                „JE
                                             
                                             
                                                Jersey“.